ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Μαρτίου 1997 περί σήμανσης και χρήσης του χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (97/171/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (1), όπως τροποποιήθηκε τελευταία από την οδηγία 93/384/ΕΟΚ (2), και ιδίως το άρθρο 9 παράγραφος 6 στοιχείο ζ),

Εκτιμώντας:

ότι, το Φεβρουάριο 1997 δηλώθηκε, από τις ολλανδικές κτηνιατρικές αρχές, κρούσμα κλασικής πανώλης των χοίρων στις Κάτω Χώρες 7

ότι, βάσει του άρθρου 9 παράγραφος 1 της οδηγίας 80/217/ΕΟΚ, ορίστηκε αμέσως ζώνη επιτήρησης γύρω από τις εστίες της επιδημίας 7

ότι η ζώνη επιτήρησης που αφορά επιβεβαιωμένη εστία της νόσου στο RVV Bring Breda στις 15 Φεβρουαρίου ορίστηκε σε συνεργασία με τις βελγικές κτηνιατρικές αρχές ως ζώνη που περιλαμβάνει τμήμα του εδάφους του Βελγίου 7

ότι όλες οι εκμεταλλεύσεις εκτροφής οι οποίες βρίσκονται στο τμήμα της ζώνης επιτήρησης που αποτελεί μέρος του εδάφους του Βελγίου έχουν υποβληθεί σε εβδομαδιαίο έλεγχο από κτηνίατρο 7 ότι κατά τη διάρκεια του ελέγχου αυτού συλλέγονται δείγματα για εργαστηριακή εξέταση, εάν είναι αναγκαίο 7 ότι δεν βρέθηκε κανένα στοιχείο που να αποδεικνύει την εμφάνιση της κλασικής πανώλης των χοίρων στη ζώνη αυτή 7

ότι οι διατάξεις για τη χρήση σήμανσης υγειονομικής καταλληλότητας νωπού κρέατος παρατίθεται στην οδηγία 64/433/ΕΟΚ του Συμβουλίου περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 95/23/ΕΟΚ (4) 7

ότι το Βέλγιο υπέβαλε αίτημα για θέσπιση συγκεκριμένης λύσης όσον αφορά τη σήμανση και τη χρήση χοιρείου κρέατος, το οποίο προέρχεται από χοίρους εκμεταλλεύσεων που βρίσκονται στις ζώνες επιτήρησης και οι οποίοι εσφάγησαν, βάσει ειδικής έγκρισης που εκδόθηκε από την αρμόδια αρχή 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την επιφύλαξη των όρων της οδηγίας 80/217/ΕΟΚ, και ιδίως εκείνων του άρθρου 9 παράγραφος 6, επιτρέπεται στο Βέλγιο η χρήση σφραγίδας που περιγράφεται στο άρθρο 3 παράγραφος 1 σημείο Α στοιχείο ε) της οδηγίας 64/433/ΕΟΚ σε χοιρείο κρέας που προέρχεται από εκμεταλλεύσεις που βρίσκονται στη ζώνη επιτήρησης στο Βέλγιο που καθορίστηκε σύμφωνα με τις διατάξεις του άρθρου 9 παράγραφος 1 της οδηγίας 80/217/ΕΟΚ, υπό τον όρο ότι οι εν λόγω χοίροι:

α) προέρχονται από εκμετάλλευση της οποίας, μετά από επιδημιολογική έρευνα, έχει αποκλειστεί η επαφή με μολυσμένη εκμετάλλευση 7

β) προέρχονται από εκμετάλλευση η οποία για περίοδο τουλάχιστον τριών εβδομάδων υποβλήθηκε σε εβδομαδιαίο έλεγχο από κτηνίατρο. Στον έλεγχο υποβλήθηκαν όλοι οι χοίροι που βρίσκονται στην εκμετάλλευση 7

γ) έχουν υπαχθεί στα μέτρα προστασίας που καθορίστηκαν, σύμφωνα με τις διατάξεις του άρθρου 9 παράγραφος 6 στοιχεία η) και ζ) της οδηγίας 80/217/ΕΟΚ, στις 15 Φεβρουαρίου 1997 7

δ) συμπεριελήφθησαν σε πρόγραμμα ελέγχου της θερμοκρασίας του σώματος των χοίρων και κλινικής εξέτασης. Το πρόγραμμα διεξάγεται σύμφωνα με το παράρτημα Ι 7

ε) εσφάγησαν εντός δώδεκα ωρών από την άφιξή τους στο σφαγείο.

2. Το Βέλγιο παρέχει τη διαβεβαίωση ότι εκδίδεται πιστοποιητικό, όπως περιγράφεται στο παράρτημα ΙΙ, για το κρέας που αναφέρεται στην παράγραφο 1.

Άρθρο 2

Το χοίρειο κρέας που πληροί τους όρους του άρθρου 1 παράγραφος 1 και το οποίο περιλαμβάνεται σε ενδοκοινοτικές συναλλαγές, πρέπει να συνοδεύεται από το πιστοποιητικό που αναφέρεται στο άρθρο 1 παράγραφος 2.

Άρθρο 3

Το Βέλγιο παρέχει τη διασφάλιση ότι τα σφαγεία, που έχουν ορισθεί για να δεχθούν τους χοίρους που αναφέρονται στο άρθρο 1 παράγραφος 1, δεν δέχονται για σφαγή, κατά τις ίδιες ημέρες, χοίρους άλλους εκτός από τους εν λόγω χοίρους.

Άρθρο 4

Το Βέλγιο διαβιβάζει στα κράτη μέλη και στην Επιτροπή:

α) την επωνυμία και τη διεύθυνση των σφαγείων που έχουν ορισθεί για να δεχθούν για σφαγή τους χοίρους που αναφέρονται στο άρθρο 1 παράγραφος 1 7

β) μηνιαία έκθεση που περιλαμβάνει πληροφορίες όσον αφορά:

- τη (τις) ζώνη(-ες) στην (στις) οποία(-ες) εφαρμόζονται τα μέτρα του άρθρου 1,

- τον αριθμό των χοίρων που εσφάγησαν στα ορισθέντα σφαγεία,

- το σύστημα εξακριβώσεως και ελέγχου των μετακινήσεων που εφαρμόζονται στους χοίρους που προορίζονται να σφαγούν, όπως προβλέπεται σύμφωνα με το άρθρο 9 παράγραφος 6 στοιχεία ζ) και θ) της οδηγίας 80/217/ΕΟΚ,

- τις οδηγίες που έχουν δοθεί όσον αφορά την εφαρμογή του προγράμματος για τον έλεγχο της θερμοκρασίας του σώματος που προβλέπεται στο παράρτημα Ι.

Άρθρο 5

Η παρούσα απόφαση ισχύει ως την 1η Μαΐου 1997.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 7 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 21. 1. 1980, σ. 11.

(2) ΕΕ αριθ. L 166 της 8. 7. 1993, σ. 34.

(3) ΕΕ αριθ. 121 της 29. 7. 1964, σ. 2012/64.

(4) ΕΕ αριθ. L 243 της 11. 10. 1995, σ. 7.

ΠΑΡΑΡΤΗΜΑ Ι

ΕΛΕΓΧΟΣ ΤΗΣ ΘΕΡΜΟΚΡΑΣΙΑΣ ΤΟΥ ΣΩΜΑΤΟΣ ΤΩΝ ΧΟΙΡΩΝ

Το πρόγραμμα για τον έλεγχο της θερμοκρασίας του σώματος των χοίρων το οποίο αναφέρεται στο άρθρο 1 παράγραφος 1 στοιχείο β) πρέπει να περιλαμβάνει τα ακόλουθα στοιχεία:

1. Εντός του εικοσιτετραώρου που προηγείται της φόρτωσης ενός φορτίου χοίρων οι οποίοι προορίζονται για σφαγή, η αρμόδια κτηνιατρική αρχή πρέπει να εξασφαλίζει ότι η θερμοκρασία του σώματος ενός ορισμένου αριθμού χοίρων που περιλαμβάνονται στο προαναφερόμενο φορτίο, ελέγχεται με εισαγωγή θερμομέτρου στον πρωκτό των ζώων. Ο αριθμός των χοίρων που πρέπει να υποβάλλονται σ' αυτήν την εξέταση καθορίζεται ως εξής:

>ΘΕΣΗ ΠΗΝΑΚΑ>

Τη στιγμή κατά την οποία διενεργείται η εξέταση, πρέπει να καταγράφεται η ακόλουθη πληροφορία σε έναν πίνακα ο οποίος εκδίδεται από τις αρμόδιες κτηνιατρικές αρχές για κάθε χοίρο: αύξοντα αριθμό του ενωτίου, ημερομηνία και ώρα ελέγχου καθώς και θερμοκρασία.

Σε περιπτώσεις στις οποίες η εν λόγω θερμοκρασία είναι 40 °C ή μεγαλύτερη, ο επίσημος κτηνίατρος πρέπει να ενημερώνεται αμέσως και να προβαίνει στη διεξαγωγή υγειονομικής έρευνας λαμβάνοντας υπόψη τις διατάξεις του άρθρου 4 της οδηγίας 80/217/ΕΟΚ του Συμβουλίου περί θεσπίσεως κοινοτικών μέτρων για τον έλεγχο της κλασικής πανώλης των χοίρων.

2. Λίγο πριν από τη φόρτωση του φορτίου (από 0 έως 3 ώρες) το οποίο έχει υποβληθεί σε εξέταση όπως περιγράφεται στο ανωτέρω σημείο 1, η εν λόγω εξέταση πρέπει να επαναλαμβάνεται εκ μέρους του εντεταλμένου κτηνιάτρου από τις αρμόδιες κτηνιατρικές αρχές.

3. Κατά τη στιγμή της φόρτωσης του φορτίου των χοίρων που έχουν υποβληθεί σε εξέταση, όπως περιγράφεται στα ανωτέρω σημεία 1 και 2, ο επίσημος κτηνίατρος πρέπει να εκδίδει ένα υγειονομικό έγγραφο το οποίο πρέπει να συνοδεύει το φορτίο μέχρι το σφαγείο το οποίο έχει οριστεί.

4. Στο σφαγείο που έχει οριστεί, τα αποτελέσματα της παρακολούθησης της θερμοκρασίας του σώματος των ζώων θα πρέπει να ανακοινώνονται στον κτηνίατρο ο οποίος είναι υπεύθυνος για τη διεξαγωγή της εξέτασης πριν από τη σφαγή.

ΠΑΡΑΡΤΗΜΑ ΙΙ

>ΑΡΧΗ ΓΡΑΦΗΚΟΥ>

ΠΙΣΤΟΠΟΙΗΤΙΚΟ

για νωπό κρέας που αναφέρεται στο άρθρο 1 παράγραφος 1 της απόφασης 97/171/ΕΚ της Επιτροπής

Αριθ. (1):

Τόπος φόρτωσης:

Υπουργείο:

Υπηρεσία:

Ι. Ταυτοποίηση του κρέατος

Κρέας χοίρων

Είδος τεμαχίων:

Αριθμός τεμαχίων ή μονάδων συσκευασίας:

Καθαρό βάρος:

ΙΙ. Προέλευση του κρέατος

Διεύθυνση και αριθμός κτηνιατρικής εγκρίσεως του εγκεκριμένου σφαγείου:

ΙΙΙ. Προορισμός του κρέατος

Το κρέας αποστέλλεται

από: (τόπος φόρτωσης)

στ..: (τόπος προορισμού)

με το εξής μεταφορικό μέσο (2):

Όνομα και διεύθυνση του παραλήπτη:

(1) Αριθμός πρωτοκόλλου που δίδεται από τον επίσημο κτηνίατρο.

(2) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου και για τα πλοία το όνομα και, ενδεχομένως, ο αριθμός του εμπορευματοκιβωτίου.

IV. Υγειονομική βεβαίωση

Ο υπογράφων επίσημος κτηνίατρος βεβαιώνω ότι το ανωτέρω κρέας αποκτήθηκε βάσει των όρων που διέπουν την παραγωγή και τον έλεγχο, όπως ορίζεται από την οδηγία 64/433/ΕΟΚ του Συμβουλίου και πληροί τις προϋποθέσεις της απόφασης 97/171/ΕΚ της Επιτροπής περί σήμανσης και χρήσης χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου.

(τόπος), , (ημερομηνία) (ονοματεπώνυμο και υπογραφή του επίσημου κτηνίατρου)

>ΤΕΛΟΣ ΓΡΑΦΗΚΟΥ>